open-index/open-wikipedia-markdown huggingface dataset:
ब्रॉडशीट

**ब्रॉडशीट** () पन्ना के आकार के अनुसार अखबार के प्रारूप या फॉर्मेट हवे, आ एह तरह अखबार के साइज सभसे बड़ा होला (22 इंच या 560 मिलीमीटर)। एकर आकार, अमेरिका में लगभग 15 इंच चौड़ा आ 20 इंच (या कुछ अधिक) लंबा होला अगर मुख्यपन्ना के नापल जाय। *ब्रॉडशीट* के शाब्दिक अरथ होखी *बड़ा पन्ना* आ एही बड़हन साइज के कारण एह तरह के अखबारन के **ब्रॉडशीट** अखबार कहल जाला। एकरे अलावा ई अखबार सभ के साथ कुछ गंभीर पत्रकारिता के भाव भी जुड़ल बतावल जाला।
 
एकरे बिपरीत बर्लाइनर, कॉम्पैक्ट आ टेबलॉइड अखबार साइज में छोट होलें (टेबलॉइड के आकार  होला)। 

पहिला ब्राडशीट डच अखबार Courante uyt Italien के मानल जाला जवन सन् 1618 में छपल। इंग्लैंड में एह तरह के अखबार के प्रचलन अठारहवीं सदी में बढ़ल जब सरकार पन्ना के संख्या के आधार पर टैक्स वसूले सुरू कइलस। एह प्रकार से लागत आ कुछ अन्य आधार पर ई फॉरमेट में छपल अखबार सस्ता पड़ें।

भारत में ज्यादातर प्रतिष्ठित अखबार ब्रॉडशीट साइज के फॉर्मेट में छपे लें जइसे *[[दि टाइम्स ऑफ इंडिया]]*, *[[दैनिक भास्कर]]*, *[[अमर उजाला]]*, *[[आज]]* वगैरह।

## संदर्भ

श्रेणी:अखबार
आज

बरेली
हलद्वानी
पटना (कोलकाता संस्करण)
रांची (धनबाद संस्करण)
जमशेदपुर

**आज** हिंदीभाषा के एक ठो ब्रॉडशीट अखबार ह जे अपना मुख्य प्रकाशन स्थान बनारस के अलावा उत्तर प्रदेश, बिहार, झारखंड आ उत्तराखंड के कुल 12 स्थानन से छपे ला। आज के स्थापना हिंदी के बिकास आ आजादी के लड़ाई में सहजोग करे खातिर सन् 1920 में भइल।

## इतिहास
आज के अस्थापना सन् 5 सितंबर 1920 के भइल आ एकर संस्थापक शिवप्रसाद गुप्त रहलें जबकि संस्थापक संपादक बी॰ वी॰ पराड़कर रहलें। एकरे स्थापना के पीछे शिवप्रसाद गुप्त के 1914 में सुरू भइल बिदेस यात्रा के दौरान मिलल प्रेरणा रहल जहाँ ऊ अन्य देसवन में अपना भाषा के खातिर प्रेम आ सम्मान देख के प्रभावित भइलेन। आज के संचालक मंडल द्वारा प्रकशित कर्तव्य सूचना पत्र पर एह अखबार क उद्देश्य लिखल बा - *"भारत के गौरव की वृद्धि और उसकी राजनीतिक उन्नति ‘आज’ का विशेष लक्ष्य होगा।"*

बीच के कुछ साल (1943 से 1947 ले) छोड़ दिहल जाय त बाबूराव विष्णु पराडकर सन् 1920 से 1955 ले ‘आज’ के सम्पादक रहलें। पराडकर के आज द्वारा दिहल योगदान खातिर हिंदी पत्रकारिता के पिता के उपाधि भी दिहल जाला। कमलापति त्रिपाठी 1932 में आज अखबार में अइलेन आ कुछ समय बाद उनुके संपादक आ पराड़कर के प्रधान संपादक बना दिहल गइल।

वर्तमान समय, अगस्त 2016 में, आज के प्रधान संपादक शार्दूल विक्रम गुप्त बाड़ें।

## संदर्भ

श्रेणी:हिंदी अखबार
श्रेणी:भारत में छपे वाला अखबार
बी. वी. पराड़कर

**बाबूराव विष्णु पराडकर** (जनम 16 नवंबर 1883 - ??) हिंदी के पत्रकार आ संपादक रहलें। पराडकर, बनारस से निकले वाला अखबार **[[आज]]** के संस्थापक संपादक रहलें आ सन् 1920 में एकरे स्थापना से ले के 1955 ले (बीच के कुछ साल छोड़ के) एकर संपादक रहलेन।

## संदर्भ

## अउरी पढ़े खातिर
* 

श्रेणी:1883 में जनम
श्रेणी:गुजर चुकल लोग
श्रेणी:हिंदी-भाषा के पत्रकार
श्रेणी:भारत के लोग
श्रेणी:पत्रकार
श्रेणी:उत्तर प्रदेश के लोग
श्रेणी:बनारस के लोग
शिवप्रसाद गुप्त

**शिवप्रसाद गुप्त** आजादी के लड़ाई में शामिल ब्यक्ति आ बनारस से निकले वाला अखबार आज के संस्थापक रहलें।

## संदर्भ

श्रेणी:गुजर चुकल लोग
श्रेणी:भारत के लोग
श्रेणी:उत्तर प्रदेश के लोग
श्रेणी:बनारस के लोग
श्रेणी:1883 में जनम
श्रेणी:1944 में निधन
दैनिक भास्कर

***दैनिक भास्कर*** भारत में हिंदीभाषा में छपे वाला एक ठो ब्रॉडशीट अखबार बाटे। वर्तमान समय में, 2016 में, ई भारत के सभसे ढेर सर्कुलेशन वाला अखबार बा। एकर प्रकाशन डी बी कॉर्प लि॰ नाँव क कंपनी करे ले आ मुख्य दफ्तर भोपाल में बाटे। *दैनिक भास्कर* के 2013-14 में दुनिया के चउथा सभसे ढेर सर्कुलेशन वाला अखबार रहल।

## संदर्भ

श्रेणी:हिंदी अखबार
श्रेणी:भारत में छपे वाला अखबार
दि टाइम्स ऑफ इंडिया

***दि टाइम्स ऑफ इंडिया*** (**दि टाइम्स ऑफ इंडिया** भा **TOI**) भारतीय अंग्रेजी अखबार बाटे। ई भारत के तीसरा सभसे ढेर बिके वाला अखबार आ दुनिया के सभसे ढेर बिके वाला अंग्रेजी भाषा के अखबार बाटे। भारत में सभसे पुरान अंग्रेजी अखबार हवे जे अभिन ले सर्कुलेशन में बाटे। बीबीसी एकरा के दुनिया के छह गो सभसे बेहतरीन अखबारन में शामिल कइले बा।

एकर मालिक आ प्रकाशक बेनेट कोलमैन कंपनी लिमिटेड बाटे जवना के मालिक साहू जैन परिवार बाटे। साल 2012 में ब्रांड भरोसा रपट के मोताबिक ई भारत के सभसे बिस्वस्नीय ब्रांड सभ में 88वां नंबर पर रहल।  2013 में ई एः रैंकिंग में 100वां अस्थान पर आ 2014 में 174वां स्थान पर रहल।

## इहो देखल जाय
* भारत के अखबारन के लिस्ट
* दि इकोनॉमिक टाइम्स
* हिंदुस्तान टाइम्स
* दि हिंदू
* इंडियन ऍक्सप्रेस

## संदर्भ

## बाहरी कड़ी

* 
* ''दि टाइम्स ऑफ इंडिया'' ePaper  (E-Paper – Digital replica of the newspaper)
* Times Syndication Service Content licensing and syndication wing of The Times Group.

श्रेणी:अंग्रेजी भाषा के अखबार
श्रेणी:भारत में छपे वाला अखबार
अखबारन के लिस्ट

नीचे दिहल **[[अखबार]]न के लिस्ट** महादीप अनुसार सजावल गइल बाटे।

## अफिरका

## एशिया

## यूरोप

## उत्तर अमेरिका

## ओशेनिया

## दक्खिन अमेरिका

## इहो देखल जाय

:श्रेणी:सर्कुलेशन के अनुसार अखबारन के लिस्ट
अमर उजाला

***अमर उजाला*** भारत में छपे वाला एक ठो दैनिक हिंदीअखबार बाटे। एकर कुल बिक्री (सर्कुलेशन) लगभग 20 लाख बाटे। साल 2013 के भारतीय पाठक सर्वेक्षण (Indian Readership Survey) के राप्त के मोताबिक 55.1 लाख पाठकन के साथ ई अखबार भारत में 12वां नंबर पर रहल।

## संदर्भ

## बाहरी कड़ी
* आधिकारिक वेबसाइट (हिंदी)

श्रेणी:हिंदी अखबार
श्रेणी:भारत में छपे वाला अखबार
श्रेणी:उत्तर प्रदेश के मीडिया
दि हिंदू

***दि हिंदू*** (The Hindu) भारत में छपे वाला एक ठो अंग्रेजी भाषा के दैनिक अखबार बा। एकर मुख्यालय चेन्नई (मद्रास) में बाटे। ई अखबार जब सुरू भइल तब हप्तावार छपे। 1878 में सुरुआत से ले के 1889 तक ले ई हप्तावार छपल आ एकरा बाद दैनिक, मने की रोज छपे वाला हो गइल।  ईई भारत के दुसरा सभसे ढेर सर्कुलेशन वाला अंग्रेजी अखबार बाटे, एकर बिकिरी जुलाई-दिसंबर 2015 में 15.1&nbsp;लाख कॉपी प्रति दिन रहल। 2014 के पाठक सर्वे के मोताबिक ई अखबार *[[दि टाइम्स ऑफ इंडिया]]* आ *[[हिंदुस्तान टाइम्स]]* के बाद तिसरा नंबर पर रहल जब एकर पाठक 16 लाख लोग रहे। *दि हिंदू* के सर्कुलेशन आधार सभसे ढेर दक्खिनी भारत में बाटे आ ई आंध्र प्रदेश, तमिल नाडु, कर्नाटक, केरल आ तेलंगाना में बहुतायत से पढ़ल जाला।

नवंबर 2015 के समय ले, एकर प्रकाशन 18 गो भारतीय शहरन से होखत बाटे: बंगलौर, चेन्नई,  हैदराबाद, तिरुअनंतपुरम, विजयवाड़ा, कलकत्ता, मुंबई, कोयंबटूर, मदुरै, नोएडा, विशाखापत्तनम, कोच्चि, मंगलोर, तिरुचिरापल्ली, हुबली, मोहाली, लखनऊ, इलाहाबाद, आ मल्लाप्पुरम।

## संदर्भ

## बाहरी कड़ी

* आधिकारिक वेबसाईट
* मोबाइल वेबसाईट
* ऑनलाइन संस्करण (ई-पेपर)

श्रेणी:अंग्रेजी भाषा के अखबार
श्रेणी:भारत में छपे वाला अखबार
दैनिक जागरण

***दैनिक जागरण*** भारत में छपे वाला हिंदी भाषा के अखबार ह। भरतीय पाठक सर्वेक्षण (Indian Readership Survey) 2012, Q-4 के अनुसार ई भारत के सभसे  ढेर पढ़ल जाए वाला अखबार हवे।
दैनिक जागरण 25वां बे लगातार भारत के सभसे ढेर पढ़ल जाए वाला अखबार बनल बाटे। इहे भर ना, बलुक ई दुनिया के सभसे ढेर पढ़ल जाए वाला अखबारन में से एक बाटे। बीबीसी आ रायटर्स के एक ठो सर्वेक्षण में एकरा के भारत के सभसे बिस्वस्नीय अखबार स्रोत के रूप में मानल गइल बा।

अखबार के प्रकाशन **जागरण प्रकाशन लिमिटेड** करे ला जे बॉम्बे स्टॉक ऍक्सचेंज आ नेशनल स्टॉक ऍक्सचेंज में दर्ज कम्पनी हवे। जागरण प्रकाशन द्वारा सन् 2010 में *[[मिड डे]]* के  आ 2012 में *[[नई दुनिया (अखबार)|नई दुनिया]]* के भी खरीद लिहल गइल।

## संदर्भ

## बाहरी कड़ी
*
*Jagran on Yahoo (portal at Yahoo India) 

श्रेणी:हिंदी अखबार
श्रेणी:भारत में छपे वाला अखबार
जनसत्ता

**जनसत्ता** भारत में छपे वाला प्रमुख हिंदीअखबारन में गिनल जाला। ई अखबार प्रसिद्द उद्योगपति रामनाथ गोयनका के स्थापित *[[इंडियन ऍक्सप्रेस ग्रुप]]* के एक ठो हिंदी उपक्रम बा। 1983 में एकर स्थापना दिल्ली में भइल आ अब ई रोज-रोज दिल्ली के अलावा कलकत्ता, लखनऊ आ चंडीगढ़ से छपे ला।

ईहे समूह मराठी में *लोकसत्ता* नाँव के आखबार मुंबई से छापे ला आ ई दुन्नों अखबार प्रभावशाली मानल जाने।

## संपादक लोग
जनसत्ता के संपादक रहि चुकल लोग में प्रभाष जोशी आ ओम थानवी नियर प्रसिद्ध लोग के नाँव गिनल जाला। जोशी (निधन 2009) के भारतीय आ हिंदी पत्रकारिता में बहुत परभावशाली ब्यक्ति मानल जाला।

## संदर्भ

श्रेणी:हिंदी अखबार
श्रेणी:भारत में छपे वाला अखबार
नवभारत टाइम्स

***नवभारत टाइम्स*** (***NBT***) भारत में छपे वाला एक ठो हिंदीअखबार बाटे। एकर प्रकाशन *[[टाइम्स ग्रुप]]* खातिर *बेनेट कोलमैन कं॰ लि॰* द्वारा मुंबई से कइल जाला। इहे पब्लिकेशन, दि टाइम्स ऑफ इंडिया के प्रकाशन भी करे ला।

मुंबई के अलावा, *नवभारत टाइम्स* के संस्करण दिल्ली आ लखनऊ से भी छपे ला।

## संदर्भ

श्रेणी:हिंदी अखबार
श्रेणी:भारत में छपे वाला अखबार
हिन्दुस्तान (अखबार)

**हिन्दुस्तान** भारत में छपे वाला एख ठो दैनिक हिंदीअखबार बाटे। ई भारत के दूसरा सभसे ढेर पढ़ल जाए वाला अखबार बाटे (14.7 मिलियन या 147 लाख पाठक - 2014 में)।

हिन्दुस्तान के कुल 19 गो संस्करण छपे ला, जहाँ से ई संस्करण छपे लें ऊ शहर बाड़ें: दिल्ली, पटना, मुजफ्फरपुर, गया, भागलपुर, राँची, जमशेदपुर, धनबाद, लखनऊ, बनारस, मेरठ, आगरा, इलाहाबाद, गोरखपुर, बरेली, मुरादाबाद, अलीगढ़, कानपुर, देहरादून, हरिद्वार, आ हल्द्वानी।

## संदर्भ

श्रेणी:हिंदी अखबार
श्रेणी:भारत में छपे वाला अखबार
चौपाल (सार्वजनिक जगह)

**चौपाल** उत्तरी भारत आ पाकिस्तान के गाँव-देहात के इलाका में एक ठो सार्वजनिक बिल्डिंग या जगह होला जहाँ गाँव के लोग सभा, बैठक भा पंचाइत या अन्य सामाजिक काम खातिर जुटे ला। 

श्रेणी:संस्कृति
श्रेणी:गाँव
करोल एम. हाइस्मिथ

**करोल ऍम॰ हाइस्मिथ** (; जनम 1946) एक ठो अमेरिकी फोटोग्राफर, लेखिका, आ प्रकाशक (पब्लिशर) बाड़ी जे अमेरिका के सगरी राज्यन में आ कोलंबिया आ प्यूर्तो रिको में फोटोग्राफी कइले बाड़ी। ऊ अमेरिका में हर तरह के फोटोग्राफी (लैंडस्केप, बिल्डिंग, आर्किटेक्चर, सहरी आ देहाती जीवन, अपना काम में लागल लोग सभ वगैरह बिसय के फोटोग्राफी) करि चुकल बाड़ी। करोल, अमेरिका के सज्जो 50 ठो राज्यन में फोटोग्राफी करि के 21वीं सदी के सुरुआती दौर के एगो रिकार्ड बनावे वाली फोटोग्राफर बाड़ी।

हाईस्मिथ अपना काम के (जेह में 1,00,000 फोटो बाटे) फ्री में दान कर देले बाड़ी आ एह फोटो सभ से लाइब्रेरी ऑफ काँग्रेस एक ठो सिगल ब्यक्ति के काम से पुरालेख (आर्काइव) के स्थापना कइले बाटे।

## संदर्भ

## बाहरी कड़ी

* http://www.CarolHighsmithAmerica.com करोल ऍम॰ हाइस्मिथ के वेबसाइट।

श्रेणी:जियत लोग
श्रेणी:1946 में जनम
श्रेणी:अमेरिका के लोग
श्रेणी:महिला फोटोग्राफर
श्रेणी:अमेरिकी फोटोग्राफर
फोर सीजंस होटल, मुंबई

**फोर सीजनस् होटल**, मुंबई क एगो पाँच सितारा होटल ह, इ टोरंटो में आइल फोर सीजनस् नांव क लग्जरी होटल और रिसोर्ट क हिस्सा ह. इ मुम्बई की वर्ली इलाका में आइल बा. वर्तमान में इ होटल में 202 कमरा बा और इ भारत क सबसे ऊँचाई वाला रूफटॉप बार क सुविधा देला.

## इतिहास

इ 37 महला इमारत 2008 में बन के तैयार भइल, एकर डिजाइन होंग की लोहान एसोसिएट्स नांव की कम्पनी की तरफ से जॉन अर्ज़ारियन द्वारा तैयार कइल गइल रहे. ए होटल क इंटीरियर बिलकी लीनस द्वारा डिज़ाइन कइल बा. एकर निमार्ण कार्य में कुल डेढ़ साल लागल. एकर 37 मंजिल क टावर बनवले में एक साल से कम समय लागल जवन की भारत में ऐसन इमारतन की निमार्ण कार्य क एगो रिकॉर्ड ह.

## रेस्तरां

ए होटल में निम्नलिखित रेस्तरां बान स.

* कैफ़े प्रातो एवं बार
* पूल डेक
* सन-की

## संदर्भ

श्रेणी:होटल
श्रेणी:मुंबई
श्रेणी:मुंबई के होटल
स्पाइस जेट

**स्पाइस जेट** एगो कम लागत वाला विमान सेवा ह, जवन की भारत की गुडगाँव शहर में आइल बा।  इ जुलाई 2016 में यात्री संख्या और 11.27% बाज़ार की हिस्सा की साथ भारत क चौथा नम्बर क विमानसेवा रहल ह। इ विमान कम्पनी दिल्ली आ हैदराबाद हब से 40 गंतव्य स्थान खातिर रोजाना क 279 उड़ान क संचालन करेले जे में 34 भारतीय और 6 अन्तर्राष्ट्रीय गंतव्य स्थान क उड़ान शामिल बा।
इ कम्पनी आपन पहिला विमान सेवा मई 2005 में शुरू कइलस। 2010 में भारतीय मिडिया दिग्गज कलानिधि मारन सन ग्रुप की जरिए ए कम्पनी में नियंत्रक हिस्सा प्राप्त क लिह न। इ विमान कम्पनी बोईंग 737 विमान बेड़ा और 8गो बोम्बार्डियर डैश विमान की साथ सेवा संचालन करेला।

## इतिहास

### 1984-1996: मोदीलुफ्ट

ए कम्पनी क शुरुआत मार्च 1984 में निजी एयर टेक्सी सेवा देवे खातिर भारतीय उद्योगपति एस. के. मोदी द्वारा शुरू कराईल रहे। 17 फरवरी 1993 के कम्पनी आपन नांव एम् जी एक्सप्रेस क लिहलस और जर्मनी की विमान कम्पनी लुफ्तांसा की साथ तकनीकी साझेदारी क शुरुआत कइलस। एकरी बाद ई विमान कम्पनी मोदीलुफ्ट नांव से यात्री और कार्गो सेवा दिहलस सन 1996 ले।

### 2005-2013: शुरुआत और विस्तार

2004 में, यूके की संस्थापक-निदेशक भूलो (भूपेंद्र) कंसाग्रा द्वारा ए कम्पनी क अधिग्रहण करा गइल, ओकरी बाद एकर शुरुआत कम लागत वाला विमान सेवा की तौर प कराइल। सन 2005 में इ कम्पनी दुगो बोईंग 737-800 विमान से शुरुआत कइलस। एकर पहिला उड़ान 24 मई 2005 के दिल्ली से मुम्बई खातिर रहे। इ विमान कम्पनी जुलाई 2010 में 30गो बोईंग 737-800 विमान और दिसम्बर 2010 में 15गो बोम्बार्डियर खरीदले क आदेश दिहलस।

2012 में स्पाइस जेट के बढ़त तेल की कीमत और लगातार प्रबन्धन की पुनर्संरचना की चलते, रुपया 390 मिलियन क घाटा उठावे के पड़ल। 9 जनवरी 2012 के नागरिक उड्डयन महानिदेशालय सूचना दिहलस की स्पाइस जेट की साथ साथ देश क कईगो विमान कम्पनी विमान संचालन क गुणवत्ता बरकरार रखे खातिर जरुरी रिकॉर्ड नइखे रखले। बोम्बे स्टॉक एक्सचेंज इ घोषित कइलस की जून 2011 से स्पाइस जेट नुकसान में चल ता। 2012 में कलानिधि मारन एमें 1 बिलियन रूपया लगा के आपन हिस्सा बढ़ा लिह न।

## कॉर्पोरेट मामला

स्पाइस जेट क हेड ऑफिस गुडगाँव में आइल बा। अजय सिंह जनवरी 2015 से एकर एमडी आ सीईओ की तौर पर काम संभालत न। ए विमान कम्पनी क लोगो में 15गो बिंदी 5गो 5गो क के 3 लाइन में व्यवस्थित कइल बा। स्पाइस जेट अपनी सब विमानन क नांव भारत की मसालन की नांव प धइले बा।

## गंतव्य स्थान

अगस्त 2016 ले, गो एयर भारत में प्रतिदिन 306 उड़ान की साथ कुल 35 भारतीय और 6 अन्तर्राष्ट्रीय गंतव्य स्थान पर सेवा देत रहल ह। 5 साल की उड़ान सेवा की बाद एके 7 सितम्बर 2010 के अन्तर्राष्ट्रीय विमान सेवा शुरू कइले क इजाजत मिलल। 7 ऑक्टोबर 2010 के इ दिल्ली से काठमांडू और चेन्नई से कोलम्बो उड़ान की साथ आपन पहिला अन्तर्राष्ट्रीय विमान सेवा क शुरूआत कइलस।

## बेड़ा

अगस्त 2016 ले स्पाइस जेट बोईंग 737-800 और बोम्बार्डियर क्यू400 विमानन की साथ उड़ान सेवा संचालन करत रहल ह।

## सेवा आ सुविधा

कम लागतवाला विमान सेवा होखले की नाते, स्पाइस जेट इकोनॉमी श्रेणी और स्पाइसमेक्स श्रेणी (अधिक जगह, प्रीमियम इकोनॉमी) खाना की सुविधा की साथ 186 यात्री क्षमता प्रति विमान की साथ संचालन करेला। आपन लागत कम रखे खातिर स्पाइस जेट उड़ान की दौरान पूरक भोजन उपलब्ध करवले की जगह एके खरीदले क विकल्प देला। इ कम्पनी कौनो फ्रीक्वेंट फ्लायर कार्यक्रम नाहीं चलावेला और उड़ान की दौरान कौनो मनोरंजन क सुविधा नाहीं देला।

## संदर्भ

श्रेणी:हवाई जहाज
इच्छाप्यारी नागिन

**इच्छाप्यारी नागिन** एगो भारतीय हिंदी धारावाहिक हवे जेवन सब टीवी पर प्रसारित हो रहल बा। एकर निर्माता सिद्धार्थ मल्होत्रा बाड़ें।

## कलाकार
* प्रियल गोर - इच्छा
* मिश्कत वर्मा - बब्बल प्रताप 

## संदर्भ

## बाहरी कड़ी
श्रीपुर

**श्रीपुर** से नीचे दिहल गइल चीज के बोध हो सकेला:

* श्रीपुर, सर्लाही - नेपाल के सर्लाही जिला के गाँव बिकास समीति
* श्रीपुर, उत्तर प्रदेश - उत्तर प्रदेश में चंदौली जिला में एक ठो गाँव 
* श्रीपुर, छत्तीसगढ़ - सिरपुर के पुरान नाँव 
* श्रीपुर, महाराष्ट्र - महाराष्ट्र में एक ठो जगह
* नगला श्रीपुर - राजस्थान में एक ठो गाँव के उपबिभाग
इलाहाबाद बैंक

**इलाहाबाद बैंक** भारत के एक ठो प्रमुख राष्ट्रीयकृत बैंक रहल। एकर मुख्यालय कलकत्ता में रहे। एकर सुरुआत सन् 1865 में इलाहाबाद में भइल रहल। सितंबर 2017 तक दर्ज जानकारी अनुसार, भारत में इलाहाबाद बैंक के कुल 3,248 शाखा रहली सऽ|

2021 में एकर इंडियन बैंक के साथे विलय हो गइल।

## संदर्भ

## बाहरी कड़ी
*  ऑफिशियल वेबसाईट 
* इंटरनेट बैंकिंग पोर्टल 

श्रेणी:भारत में बैंकिंग
श्रेणी:कलकत्ता
श्रेणी:इलाहाबाद
श्रेणी:भारत के बैंक
भारत में अकाल, 1896-97

**1896-97 के अकाल** भारत में आइल एक ठो अकाल रहल, जेकर सुरुआत भारत के बुंदेलखंड इलाका से 1896 के सुरुआती महीना में सुरू भइल आ एकरा बाद ई कई राज्यन में पसर गइल। मुख्य रूप से परभावित होखे वाला राज्य संजुक्त प्रांत, मध्य प्रांत आ बिरार, बिहार, बॉम्बे आ मद्रास प्रेसिडेंसी के कुछ इलाका, आ पंजाब के हिसार रहे; एकरे अलावा, राजपुताना, मध्य भारत एजेंसी, आ हैदराबाद के राजघराना राज्य भी परभावित भइल रहलें। कुल मिला के अपना दू बरिस के समय में एह अकाल से कुल  इलाका आ 69.5 मिलियन जनसंख्या प्रभावित भइल।

## नोट आ उद्धरण

## संदर्भ
*

1896
श्रेणी:ब्रिटिश भारत
श्रेणी:ब्रिटिश भारत में अकाल
ताज महल होटल

**ताज महल होटल** मुंबई क एगो पाँच सितारा होटल ह जवन की मुम्बई की कोलाबा में गेटवे ऑफ़ इंडिया की लगे आइल बा।

इ ताज होटल रिसोर्ट एवं पैलेस क एगो प्रमुख संपत्ति ह, जवने में 560 कमरा और 44गो सुइट्स  बा। एमें 35 बटलर सहित करीब 1500 कर्मचारी लोगन क स्टाफ बा। इतिहासी और सरंचना की महत्व की दृष्टी से देखल जा त ए होटल की तहत आवे वाला दुगो इमारत, ताज महल पैलेस और टावर दुनू अलग अलग इमारत हई स, जवन की अलग-अलग समय पर आ अलग-अलग डिज़ाइन में बनल बाड़ी स।

## इतिहास

होटल क असल इमारत टाटा बनववले रह न। आ एकर शुरूआत 16 दिसम्बर 1903 के भइल।
एकर असल भारतीय आर्किटेक्टस सीताराम खंडेराव वैद्य और डी.एन. मिर्जा रहल लो, और ए प्रोजेक्ट क निर्माता एगो अंग्रेज़ इंजीनियर डब्लू. ए. चैम्बर रह न।  एकर निर्माता खानसाहेब सोराबजी रतनजी कांट्रेक्टर रह न जवन की एकर मशहूर मध्य में बनल चले वाला सीढ़ी क डिज़ाइन आ निर्माण कइले बा न। ओ समय में एकर निर्माण क कुल लागत £ 250,000  भइल रहे।

प्रथम विश्वयुद्ध की समय इ होटल 600 बिस्तर वाला होस्पीटल में रूपांतरित करा गइल रहे।

ताज महल टावर जवन एकर विस्तार ह, 1973 में खुल ल। एकर डिज़ाइन मेल्टन बेकर बनवले रह न।

## 2008 क हमला

26 नवम्बर 2008 के ए होटल पर आतंकवादी हमला भइल, जवने में ए होटल के गंभीर रूप से नुकसान भइल और कम से कम 167 लोगन क जान गइल। भारतीय सुरक्षा बल और कमांडो की साथ 3 दिन ले चल ल लड़ाई और होटल में घुसल सब आतंकीयन की खात्मा की साथ ए हमला क अंत भइल। ए हमला की बाद कुछ वक्त होटल बंद रहल।

ए होटल आ टावर में जवने हिस्सा में कम नुकसान पहुँचल रहे उ हिस्सा 21 दिसम्बर 2008 के पुनः खोला गइल। ए हमला से होटल में  नुकसान पहुँचल एतिहासिक विरासत वाला हिस्सा की पुनः निर्माण में कई महिना क वक्त लागल।

हिलरी क्लिंटन भारत अमरीका क रिश्ता मजबूत कइले की इरादा से जुलाई, 2009 में मुम्बई अईली और ताज होटल में ठहरल रहली, साथे साथ स्मरणोत्सव में भी शामिल भइली।

15 अगस्त 2010 के ताजमहल होटल मरम्मत की बाद पूरी तरह से खुल गइल। ए होटल के भइल नुकसान क मरम्मत कइले में करीब 1।75 बिलियन रुपया क खर्चा भइल। एकर विस्तार टावर क पूरा तरह से नया सुविधा की साथ पुनःशुरुआत भइल।

## मिडिया में  चर्चा

* विलियम वारेन, जिल गोचर (2007), एशिया लीजेंडरी होटल्स: द रोमांस ऑफ़ ट्रेवल।
* एकर जिक्र भारतीय लेखक सुलतान राशेद मिर्ज़ा क साहब बहादुर नांव की लघु कथाओ में मिलेला।
* मराठी फिल्म तार्यांचे बेट में इ एगो स्कूली लईका की सपना की जगह की तौर पर देखावल गइल रहे।

होटल ग्रैंड पैलेस ए होटल क एगो अन्य नांव ह। इ नांव ए होटल क हिंदी नांव ताज महल क अनुवाद करे खातिर इस्तेमाल कइल गइल रहे, ख़ास कर के लेखक लोगन द्वारा।

इ होटल बीबीसी की अगस्त 2014 की होटल इंडिया नांव की 4 भाग की डॉक्यूमेंट्री में लऊकल रहे।

## संदर्भ

श्रेणी:होटल
श्रेणी:मुंबई के होटल
श्रेणी:महाराष्ट्र के होटल
किसमिस

[thumb|230px|[अंगूर सुखावे से ओकरे अंदर मौजूद चीनी रवा (क्रिस्टल) बना लेले]]
thumb|230px|अलग-अलग जाति के अंगूरन से बनल किशमिश
**किसमिस** चाहे **किशमिश** सूखल अंगूर होला। पारम्परिक रूप से बड़ अकार के अंगूरन से बनल किशमिश के **मुनक्का** कहल जाला।

## पुष्टई
किसमिस के वजन के 67% से 72% सुगर होला, जे अधिकतर ग्लूकोस आ फ़्रूक्टोस के रूप में होला। एकर 3% भाग प्रोटीन आ 3.5% भाग पाचन में मददगार फ़ाइबर (रेशा) होला। खूबानी आ आलू बोखारा के नियन इनहना में भी ऐंटी- ऑक्सिडॅन्ट​ के बहुत मात्र होखे ले बाकिर ताजा अंगूर के तुलना में एह में बिटामिन सी कम होला। एह में सोडियम कम होला आ कोलेस्टेरॉल बिलकुल ना होला।

## कुक्कुर खातिर जहरीला
अंगूर आ किशमिश कुक्कुरन के गुर्दा खातिर नोकसानदेह होलें। एकर सही कारन अभिन ले मालुम नइखे बाकी ई चीज कुकुर के खाए के ना देवे के चाहीं।

## इहो देखल जाय
* अंगूर

## संदर्भ

श्रेणी:अंगूर
श्रेणी:सुखावल फल चाहे मेवा
गो एयर

**गो एयर** एगो कम लागत वाला विमान सेवा ह, जवन की भारत की मुम्बई शहर में आइल बा। एकर मालिकी भारत की एगो व्यवसायिक समूह वाडिया ग्रुप की लगे बा। इ फरवरी 2016 में 8% बाज़ार की हिस्सा की साथ भारत क पांचवा नम्बर क विमानसेवा रहल ह। इ नवम्बर 2005 में A320 एयरबस विमान बेडा की साथ संचालन शुरू कइलस। अब अगस्त 2016 ले इ विमान कम्पनी दिल्ली आ मुम्बई हब से रोजाना क 140 उड़ान क संचालन करेले।

## इतिहास

गो एयर क शुरुआत सन 2005 में भारतीय उद्योगपति नुस्ली वाडिया क लईका जहाँगीर वाडिया कई न। इ विमान कम्पनी वाडिया समूह क पूर्ण स्वामित्व वाला सहायक कम्पनी ह। इ विमान कम्पनी शुरुआत में सन 2005 में एगो विमान की साथ गोवा से कोयंबटूर सहित कुल 4 जगह खातिर सेवा शुरू कइलस, सन 2008 ले एकर योजना 1 से 36 विमान कइले क रहे।

जनवरी 2013 में इ विमान कम्पनी निवेश बैंक जेपी मोर्गन के भविष्य की निवेशक लोगन क तलाश क काम सौंपलस।

बाजार की हिस्सा और विमानी बेड़ा की मामला में ए विमान कम्पनी क विकास ओही समय में स्थापित इंडिगो और स्पाइस जेट जइसन विमान सेवा प्रदाता कम्पनीयन की तुलना में धीरे भइल। 
ए पर कम्पनी क सफाई बा की, उ खाली बाज़ार हिस्सा आ विमानी बेड़ा बढ़वले की बजाय विमान सेवा खातिर भारत जैसन मुश्किल आ प्रतियोगी बाजार में लाभ बरकरार रखले प ज्यादा ध्यान लगवलस। इ विमान कम्पनी सन 2016 में शेयर पूंजी की जरिए सार्वजनिक पूंजी जुटवले की तैयारी में बा। जून 2016 में इ कम्पनी आपन 20वां विमान क आपूर्ति लिहलस जवने की साथ इ विदेश खातिर विमान सेवा शुरू करे खातिर योग्य हो गइल।

## कॉर्पोरेट मामला

एकर मुख्य ऑफिस भारत की मुम्बई में आइल बा। ए विमान कम्पनी क नवम्बर 2005 में शुरुआत से जहाँगीर वाडिया एकरी प्रबंध निदेशक की तौर प काम कईन। अप्रैल 2016 में वोल्फगैंग प्रोक-सेचुअर जवन की ए विमान कम्पनी क सीइओ रह न, ऊ साथ साथ प्रबंध निदेशक क कार्यभार संभल न।

### वेशभूषा

गो एयर क विमान नीला और गुलाबी जइसन कई कलर से रंगल बा, साथ में पीछे की तरफ एकर लोगो बनल बा। 2011 में एकर कलर में भूरा रंग क इस्तेमाल क घोषणा कइल गइल।

## गंतव्य

अगस्त 2016 ले, गो एयर भारत में प्रतिदिन 140 और हफ्ता क 975 उड़ान की साथ कुल 22 गंतव्य स्थान पर सेवा देत रहल ह। जून 2016  इ विदेश ले विमान सेवा संचालन खातिर योग्य बनल लेकिन अबले ए तरफ कौनो शुरूआत नइखे भइल।

## बेड़ा

गो एयर एयरबस ए320 विमानी बेड़ा क संचालन करेला। जून 2011 में, गो एयर 32,400 करोड़ रूपया क 72 गो ए320 नियो जहाज क ऑर्डर दिहलस जौने क आपूर्ति 2016 से शुरू होखे के रहल ह। गो एयर एकर पहिला ए320 नियो जहाज 1 जून 2016 के पवलस।

## सेवा आ सुविधा

कम लागतवाला विमान सेवा होखले की नाते, गो एयर सेवा की दौरान पूरक भोजन उपलब्ध करवले की जगह एके खरीदले क विकल्प देला। इ विमान कम्पनी गो-गेटर नांव से एगो पत्रिका क प्रकाशन करेला जवन इ उड़ान की दौरान उपलब्ध करावेला। इ कम्पनी गो बिजनस नांव से प्रीमियम सेवा उपलब्ध करावेला जवने की तहत अधिक भाड़ा देके यात्री अधिक सुविधा प्राप्त क सकेला, जेमें बैठले की दौरान पैर रखे खातिर ज्यादा जगह, मुफ्त खाना, ज्यादा समान ले जईले क अनुमति, विमान में जगह दिहले में प्राथमिकता जइसन सुविधा शामिल बा। 2011 में, इ कम्पनी गो क्लब नांव से फ्रीक्वेंट फ्लायर कार्यक्रम शुरू कइलस, जेकरी तहत लोंज में प्रवेश, गो बिजनेस में अपग्रेड जइसन लाभ रहे। फरवरी 2014 में ए कार्यक्रम में नया सदस्यता बंद करा गइल।

## संदर्भ

श्रेणी:हवाई जहाज
श्रेणी:हवाई जहाज सेवा
श्रेणी:भारतीय हवाई जहाज सेवा
दिल्ली राज्य बिधानसभा चुनाव, 2015

**दिल्ली विधान सभा चुनाव** 2015, 7 फरवरी 2015 के आयोजित कइल गइल आ परिणाम 10 फ़रवरी 2015 के घोषित कइल गइल। इ चुनाव दिल्ली के कुल 70 ठे विधानसभा सीट पर लड़ल गइल। 

## पृष्ठभूमि
2013 के दिल्ली विधानसभा चुनावन में, भारतीय जनता पार्टी (अपना चुनाव पूर्व सहयोगी शिरोमणि अकाली दल के साथ) 70 सीट में से 32 गो जितले रहल आ सभसे बड़हन पार्टी के रूप में आगे आइल रहल। हालाँकि, भाजपा के बहुमत तब्बो पर ना मिल पावल आ सरकार ना बन पावल। दिल्ली के तत्कालीन लेफ्टिनेंट गवर्नर नजीब जंग सरकार बनावे खातिर आम आदमी पार्टी के, जे भारतीय जनता पार्टी के बाद दूसरी सबसे बड़ी पार्टी रहल, आमंत्रित कइलेन।

28 दिसंबर, 2013 के, आप पार्टी भारतीय राष्ट्रीय कांग्रेस से बाहर से समर्थन लेहले के बाद राज्य सरकार के गठन कइलस। पुरान मुख्यमंत्री शीला दीक्षित के हरावे वाले आप के नेता अरविंद केजरीवाल दिल्ली के 7 वें मुख्यमंत्री बनलें। हालाँकि, 14 फरवरी 2014 के (शासन के 49 दिनों के बाद) अरविंद केजरीवाल अपना एह पद से इस्तीफा दे दिहलें। एही कारण दिल्ली में लगभग एक साल खातिर राष्ट्रपति शासन बनल रहल। 12 जनवरी 2015 के भारत के निर्वाचन आयोग राज्य विधानसभा चुनाव 7 फ़रवरी 2015 को आयोजित करे के घोषणा कइलस।

## अनुसूची आ मतदाता
चुनाव आयोग 12 जनवरी 2015 के चुनाव के कार्यक्रम के घोषणा कइलस।

## मतदाता आँकड़ा सभ

## नतीजा

10 फरवरी 2015 के वोट के गिनती भइल। आप पार्टी 70 गो में से 67 सीट जित गइल आ भाजपा खाली 3 गो सीट पवलस। 

### सारांश

### बिधायक सूची

## संदर्भ

श्रेणी:2015 में भारत
श्रेणी:दिल्ली बिधानसभा
तुल्सीपुर, राप्ती

**तुल्सीपुर** नेपाल के राप्ती अंचल के दाङ जिल्ला में एक तो नगरपालिका बाटे।

## बाहरी कड़ी
* tulsipurmun.gov.np  (आधिकारिक वेबसाइट)

श्रेणी:नेपाल के शहर
श्रेणी:नेपाल के नगरपालिका सभ
नामकरण (धारावाहिक)

**नामकरण** एगो भारतीय हिंदी धारावाहिक हवे जेवन स्टार प्लस पर प्रसारित हो रहल बा।

## कलाकार
* विरफ पटेल
* सायंतानी घोष
* बरखा बिष्ट
* रीमा लगू
* गुल्फाम खान
* महिमा मक्वाना

## संदर्भ

## बाहरी कड़ी
भारतीय कला

भारतीय कला कई तरह की कला क संग्रह ह जवने में, प्लास्टिक कला (जइसे की, माटी क बर्तन बनवले क कला और मूर्तिकला), दृश्य कला (जइसे की चित्रकारी), आउर कपड़ा से जुड़ल कला (ासे की बुनल रेशम) क समावेश होला। भूगोलीय तौर प देखल जा त इ जवन आज क भारत, पाकिस्तान और बांग्लादेश बा ओके लिहले पूरा भारतीय उपमहाद्वीप पर फैलल बा। भारतीय कला क विशेषता डिज़ाइन क एगो बरियार आधार ह जवन की एकरी आधुनिक और परम्परागत रूप में झलकेला।

भारतीय कला क अवशेष 3सरा सहस्राब्दी ईसा पूर्व में मिलेला। ओ समय से इ अपनी आधुनिक बनले की सफ़र में समयानुसार कईगो अलग-अलग सभ्यता और धर्म जैसे की हिन्दू, बौद्ध धर्म, जैन धर्म, इस्लाम की संपर्क में आइल। 

एतिहासिक कला में, पत्थर और धातु पर बनल मूर्ति अन्य साधन पर बनल पुरातन कला से बेहतर तरीका से भारतीय वातावरण में जीवंत आ सुरक्षित रहल।

## शुरुआती भारतीय कला

### पाषाण कला

भारत की पाषाण कला में पत्थर प नक्काशी और चित्रकारी क समावेश होला। एगो अंदाज की अनुसार एइसन कुल 1300 पाषाण कला क जगह बा जहाँ 10 लाख क एक चौथाई से अधिक छोट बड़ मूर्ति बनल बा।
डॉ. वी. एस. वालंकर मध्य भारत में विन्ध्य पवर्तमाला की लगे स्थित कई गो चित्रकारी से भरल पत्थर क आश्रय स्थल क खोज कई न। एमें से भीमबेटका चट्टान आश्रयस्थल के यूनेस्को की तरफ से विश्व धरोहर  घोषित कइल गइल बा। ज्यादातर एइजा बनल चित्र में जानवरन की साथ मानव जीवन, शिकार और पत्थर क उपयोग चित्रित कइल गइल बा।

### सिंधु घाटी सभ्यता

एमें नाचत लईकिन क सोना, मिट्टी और पत्थर क बनल ढेरो मूर्ति मिलल जवन की ओ समय में कौनो तरह क नृत्य कला की मौजूदगी की तरफ इशारा करेला। एकरी सिवाय, गाय, भालू, बन्दर और कुकुरनों क मिट्टी से बनल मूर्ति मिलल बा। ऐसन जगहन पर मिलल जानवरन की आकृति में से ज्यादातर जानवरन क पहचान नइखे हो सकल। 

### मौर्य कला

सम्राट अशोक जिन क मृत्यु 232 ईसा पूर्व भइल, अपनी 40 वर्ष की शासनकाल की मध्य में बौद्ध धर्म अपनव न, उ बुद्ध की जीवन प आधारित कईगो स्तूप बनव न। अशोक क बनवावल मशहूर चार जानवरन वाला सिंह स्तंभ के आजादी की बाद भारत की राष्ट्रीय प्रतीक की रूप में मान्यता दिहल गइल।

### बौद्ध कला

मौर्य काल की बाद बौद्ध कला से संबंधित मूर्ति विपुल मात्रा में बच गइल। साँची, भरहुत और अमरावती में बौद्ध कला क दर्शन हो जाला। ओ समय क बनल स्तूपन क देवाल भगवान बुद्ध की जीवन के दर्शाए वाला नक्काशी काम से भरल बा।

### गुप्तकालीन कला

गुप्तकाल में उत्तर भारत क सब धरम से जुड़ल कला अपनी चरम प लउकेला। ए समय में पत्थर प बनल हिन्दू देवी देवता, बुद्ध क मूर्ति आ जैन तीर्थंकर क मूर्ति जैसन कला क उद्भव भइल जवन की लम्बा समय ले टिकल।

## मध्यकालीन राज और पूर्व मध्ययुगीन काल

ए समय में दक्षिण भारत से कला क विस्तार देखे के मिलेला। ए समय में पल्लव राजा महाबलीपुरम क तट मंदिर बनववन स, जेमें द्रविड़ काल क स्थापत्यकला क झलक देखे के मिलेला। एकरी बाद चोल राज न क समय आइल, उन्हन की समय में बनल मशहूर चोल मंदिरन के यूनेस्को द्वारा विश्वधरोहर क दर्जा मिलल बा।

## संदर्भ

श्रेणी:भारत
श्रेणी:कला
बिहारी खाना

[thumb|[लिट्टी-चोखा, एक ठो प्रसिद्द बिहारी खाना]]

**बिहारी खाना** मुख्यतः, बिहार, झारखंड, पूर्वी उत्तर प्रदेश, बांग्लादेश, गुयाना आ ट्रिनिडाड और टोबैगो में खाईल जाला काहें की एईजा बिहारी लोगन क मौजूदगी बा। बिहारी खाना मुख्यतः शाकाहारी होला काहें की बिहारी समाज  बुद्ध आ हिन्दू धर्म क अहिंसा जइसन संस्कार मूल्य से प्रभावित बा ओहिसे इ ज्यादातर लोग  अंडा, मुर्गा, माँस मछली नाहीं खाला लो। हालाँकि, एईजा माँस, मुर्गा, अंडा और मछली खईले क परम्परा देखे के मिल जाला, खासकर मछली काहें की एईजा से सोन, गंगा और गंडक जइसन नदी बहेली स।

दूध से बनल व्यंजन जैसे की दही, छाश, घी, लस्सी  आ मक्खन एईजा पूरा साल खाईल जाला। बिहारी खाना उत्तर भारतीय खाना से मिलत जुलत होला लेकिन साथे साथ इ अन्य पूर्वी भारत की खाना से प्रभावित लउकेला (जैसे की एपर बंगाली खाना क प्रभाव देखे के मिलेला)। एईजा क खाना तरबूज, बेल क शर्बत जइसन पनीला खान पान की साथ मौसम की अनुसार बदलतो रहेला। 
कुछ खाना जैसे की सत्तू क पराठा, चोखा, मछली करी और बिहारी कबाब, पोस्ता दाना क हलुआ एईजा क मशहूर खाना ह।

## बिहारी थाली

मौसम की हिसाब से बिहारी खाना क थरियो हर 3-4 महिना में बदलत रहेला। लेकिन चावल, रोटी, अचार, चटनी, दाल आ दूध क व्यंजन थोड़ा बदलाव की साथ बनल रहेला।

लोग वनस्पति तेल की साथ सरसों क तेल इस्तेमाल करेला, आ छौंक लगावे खातिर जीरा चाहें पंचफोरन क उपयोग करेला, पंचफोरन में सौंफ, सरसों, मेथी, अजवाइन आ मंगरैल होला। ए खाना क सबसे ख़ास बात एकर धुआँ प भुनल खाना ह। एकर संदर्भ धुँआ से भुनल लाल मारीचा में देख सकेनी जा, जवने क इस्तेमाल खाना में तेज खुशबु भरे खातिर होला। एकर इस्तेमाल चोखा बनवले में होला। चोखा बैंगन/आलू/टमाटर, साथ में चाहें अकेले भुज के मसल के बनेला।

## परम्परागत खाना

* कढ़ी बरी – एमें बेसन क छानल पकौड़ी बेसन और दही में डारके कढ़ी बनेला, आमतौर प इ भात की साथ  खाइल जाला।
* खिचड़ी – एमें चावल, दाल और कई तरह क सब्जी डाल के बनावल जाला, एमें घी क तड़का लगावल जाला।
* घुगनी – इ काला चना क बनेला, पानी में भिगो के एके कड़ाही में सरसों की तेल में भुज लिहल जाला। एमें सील पर पिसल हर तरह क गरम मसाला डराला।
* पिठ्ठा – इ मोमो नियर होला, इ स्वाद में मीठ चाहें नमकीन हो सकेला। 
* सत्तू – इ भुजल चना, केराई पिस के बनेला। एके दूध चाहें पानी की साथ सान के खाईल जाला।
* लिट्टी – एमें सत्तू, बारीक कटल प्याज, हरियर मरीचा, धनिया, निम्बू आटा में भर के बारबेक्यू प सेंक के बनेला। इ घी, दही, चोखा और बैंगन भर्ता की साथ खूब बढ़िया लागेला।

## शाकाहारी खाना

* साग
* कोफ्ता
* भरवा करेला
* शाकाहारी कोरमा
* पालक पनीर
* शाही पनीर

## माँसाहारी खाना

बिहारी माँसाहारी स्वाद क जिक्र मौलाना अबुल कलाम आजाद की संस्मरण में मिलेला, उनकी अनुसार इ खूब स्वाद वाला रहे। बिहारी लोग बिहारी कबाब खातिर खूब मशहूर ह, जवन की एगो माँसाहारी खाना ह। इ व्यंजन मुख्यतः मटन क बनेला और एके रोटी, परौठा चाहें भात की साथ खाइल जाला। चम्पारण क्षेत्र एकर मटन क ग्रिल पर बनल ताश नांव की व्यंजन खातिर खासा मशहूर बा।

## संदर्भ


श्रेणी:बिहार
श्रेणी:खाना
श्रेणी:भारतीय खाना
श्रेणी:बिहार के खाना
.gov

**.gov** इंटरनेट के डोमेन नाँव सिस्टम में एक ठे स्पोंसर्ड टॉप लेवल डोमेन बाटे। ई यूनाइटेड स्टेट्स ऑफ अमेरिका के सरकार द्वारा इस्तमाल होला। अमेरिकी सरकार एक मात्र अइसन देस बाटे जेकरा के एह लेवल के डोमेन नाँव बाटे, बाकी सभ देस एकरा से नीचे के लेवल के डोमेन इस्तेमाल करे लें; उदाहरण खातिर भारत सरकार के द्वारा इस्तमाल होखे वाला डोमेन नाँव .gov.in बाटे।

श्रेणी:इंटरनेट
तुलसीपुर

**तुलसीपुर** उत्तर प्रदेश के बलरामपुर जिला में एक ठो नगर पंचायत बाटे।

## संदर्भ

श्रेणी:उत्तर प्रदेश के शहर
श्रेणी:बलरामपुर जिला
नई दिल्ली रेलवे स्टेशन

नई दिल्ली रेलवे स्टेशन अजमेरी गेट और पहाड़गंज की बीच आइल दिल्ली क मुख्य रेलवे स्टेशन ह। इ यात्री संख्या और रेल अवागमन दुन्नु मामला में देश क सबसे व्यस्त रेलवे स्टेशन ह। इ अपनी 16 प्लेटफॉर्म की साथ रोज करीब 400 गाड़ी और 5 लाख यात्री लोगन के संभालेला। नई दिल्ली रेलवे स्टेशन कानपुर की साथ सबसे ज्यादा मार्ग इंटरलॉकिंग प्रणाली की मामला में विश्व रिकोर्ड बनवले बा, एइजा कुल 48गो इंटरलॉकिंग बा। इ स्टेशन मध्य दिल्ली में कनॉट प्लेस से उत्तर की तरफ 2 किमी दुरी पर स्थित बा।

अधिकतर पूर्व आ दक्षिण की तरफ जाए वाली गाड़ी एहिजा से शुरू होली स। एकरी अलावा कई गो अन्य दिशा में जाए वाली गाड़ी एईजा से होके जाली स। अधिकतर शताब्दी एक्सप्रेस गाड़ी एइजा से चलेली स आ एइजा ख़त्म होली स। राजधानी एक्सप्रेस गाड़ी क इ मुख्य हब ह, जवन की एकर भारत क व्यस्तम रेलवे स्टेशन होखले क एगो मुख्य वजह ह।

## इतिहास

1911 की बाद नया शाही राजधानी नई दिल्ली क स्थापना से पहिले, पूरा शहर के और आगरा – दिल्ली रेलवे लाइन के सेवा दिहलस,  इ लाइन ओ समय आज की लुटियंस कहल जाए वाला इलाका और इंडिया गेट खातिर जवन जगह छोड़ल गइल रहे ओइजा से होते हुए राजपथ से होके गुजरे। बाद में इ रेलवे लाइन यमुना नदी की तरफ  स्थानान्तरण करा गइल ओकरी बाद इ नया राजधानी खातिर रास्ता की तौर प 1924 में खुलल। ए रेलवे लाइन खातिर शिवाजी और तिलक नांव से दुगो पुल अस्तित्व में अई न स। ईस्ट इंडियन रेलवे कम्पनी जवन ओ समय में ए क्षेत्र क रेलवे क देखभाल करे, 1926 में  पहाड़गंज और अजमेरी गेट की बीच एक महला इमारत और एगो प्लेटफ़ॉर्म बनवले क मंजूरी दिहलस। बाद में एही स्टेशन के नई दिल्ली रेलवे स्टेशन की तौर प जानल गइल। 1927-28 में, नई दिल्ली पूंजीगत परियोजना पूरा भइल जवने की तहत 4.79 मील (7.71 किमी) ले नया लाइन डरले क कार्य भइल। रेलवे स्टेशन पर कईगो नया ढाँचा बनल और असल इमारत कई साल ले पार्सल ऑफिस की तौर प सेवा दिहलस।

## आधुनिकीकरण

2007 में फर्रेल्स के 2010 की कॉमन वेल्थ खेलन की पहिले ए स्टेशन क आधुनिकीकरण और विस्तार क जिम्मेदारी मिलल। उन क काम स्टेशन और ओकरी आसपास क सम्पति क विकास कइले क रहे। एकर पहिला फेज खेल की शुरूआत ले परिचालन में ले अइले क योजना रहे। इ पुनःविकास क योजना प रुपिया 60 बिलियन खर्च क अंदाज रहे और इ विस्तार एवं आधुनिकिकरण खातिर 13गो संघ की तरफ से बोली लागल। सितम्बर 2009 में  अजमेरी गेट की तरफ क स्टेशन क नया इमारत क हिस्सा उत्तर रेलवे खोल दिहलस।

## वाई फाई

फ्री वाई फाई क सुविधा उपलब्ध करावे खातिर  उत्तर रेलवे मई 2013 में एगो टेंडर निकलले रहे जवन की मुम्बई क कम्पनी जीतलस, ए परियोजना क अनुमानित लागत रूपया 8 मिलियन रहे। बाद में एही साल में इ सुविधा शुरू हो गइल।

## दिल्ली मेट्रो

नई दिल्ली रेलवे स्टेशन पर दिल्ली मेट्रो क येलो लाइन क सेवा की साथ दिल्ली एअरपोर्ट मेट्रो एक्सप्रेस (ओरेंज लाइन) क सेवा उपलब्ध बा जवन की सीधा इंदिरा गाँधी अंतर्राष्ट्रीय हवाई अड्डा से जुड़ेला।

## संदर्भ

श्रेणी:दिल्ली
श्रेणी:भारत के रेलवे स्टेशन
पंजाब के जिला सभ के लिस्ट

**[[पंजाब]] के जिला** भारतीय राज्य पंजाब के प्रशासनिक भूगोलीय बिभाजन के ईकाई हवे। एकर प्रशासनिक मुखिया डिप्टी कमिश्नर या जिला मजिस्ट्रेट (डीऍम) होला जे भारतीय प्रशासनिक सेवा के अधिकारी होलें। कानून ब्यवस्था के लागू करे खातिर जिला स्तर पर सुपरिंटेंडेंट ऑफ पुलिस (ऍसपी) आ बन आ बनस्पति से संबंधित कामकाज के मुख्य अधिकारी जिला फॉरेस्ट अफसर होलें।

## लिस्ट

## संदर्भ

## बाहरी कड़ी


जिला
पंजाब
महाराष्ट्र के जिला सभ के लिस्ट

**[[भारत के राज्य अउरी संघ राज्यक्षेत्र]] [[महाराष्ट्र]]** 1 मई 1960 के अस्तित्व में आइल (एकरा के महाराष्ट्र दिवस के रूप में मनावल जाला), आ शुरू-सुरू में एह में 26 गो जिला रहलें। एकरा बाद से अबले, 10 गो अउरी जिला बनावल गइल बाने। वर्त्तमान 36 गो जिला सभ के 6 गो मंडल में एकट्ठा कइल गइल बाटे।

## क्षेत्र आ मंडल
महाराष्ट्र के प्रशासनिक रूप से **36 [[भारत के जिला|जिला]]** में बाँटल गइल बा, आ ई छह गो मंडल में एकट्ठा कइल बाने।

### क्षेत्र
भूगोल,इतिहास आ राजनीतिक भावना के हिसाब से महाराष्ट्र के पांच गो क्षेत्र में बाँटल जाला**:** 
* **[[विदर्भ]]** - *([[नागपुर मंडल|नागपुर]] आ [[अमरावती मंडल|अमरावती]] मंडल)* - (पुराना बिरार क्षेत्र)
* **[[मराठवाड़ा]]** - *([[औरंगाबाद मंडल]])*
* **[[खानदेश| खानदेश आ उत्तर महाराष्ट्र प्रदेश]]** - *([[नासिक मंडल]])*
* **[[पुणे, महाराष्ट्र|पुणे]]** - *([[पुणे मंडल]])*' - ** पच्छिम महाराष्ट्र प्रदेश
* **कोंकण** - ''([[कोंकण मंडल]])''
* **नाशिक*' - *(नासिक मंडल)''

### मंडल

## जिला सभ
नीचे दिहल लिस्ट में कुल छत्तीसो जिला के भूगोलीय आ जनसंख्या संबंधी आंकड़ा दिहल जात बाटे। जनसंख्या के आंकड़ा 2001 के जनगणना रपट से लिहल गइल बा।

## इहो देखल जाय
*महाराष्ट्र के तहसील
*महाराष्ट्र

## नोट आ टिप्पणी


## संदर्भ
*Census of India 


महाराष्ट्र
जम्मू अउरी काश्मीर के जिला सभ के लिस्ट

भारत के **[[जम्मू अउरी काश्मीर]]** में प्रशासन के दृष्टि से तीन गो डिवीजन (मंडल) बाड़ें: जम्मू, काश्मीर घाटी आ लद्दाख, आ ई राज्य कुल 22 गो जिलन में बिभाजित बाटे:  This excludes 78,114&nbsp;km2 under the administration of Pakistan, 5,180&nbsp;km2 
handed over by Pakistan to China and 37,555&nbsp;km2 under the administration of China in Ladakh district.

## जिला सभ

Kishtwar, Ramban, Reasi, Samba, Bandipora, Ganderbal, Kulgam and Shopian are newly formed districts.

### जम्मू मंडल

### काश्मीर घाटी मंडल

### लद्दाख मंडल

## संदर्भ

## बाहरी कड़ी

*Districts of Pakistan administered Kashmir 
*old page from Government of India listing 14 districts


जिला
जम्मू अउरी काश्मीर
हिंदी दिवस

**हिंदी दिवस** हर साल १४ सितंबर के मनावल जाला। ई दिन हिंदीके परचार-प्रसार खातिर तरह-तरह के कार्यक्रम करि के मनावल जाला जेह में सरकारी आ गैर-सरकारी दुनों तरह के संस्था, इस्कूल वगैरह शामिल होलें। प्रमुख कार्यक्रम में साहित्यिक गोष्ठी, सम्मलेन, भाषण आ प्रतियोगिता वगैरह गिनावल जा सके ला।

## इतिहास
14 सितंबर 1949 के संबिधान सभा में हिंदी के राजभाषा के रूप में स्वीकार कइल गइल रहल। एही दिन के हिंदी खातिर खास मान के "राष्ट्रभाषा प्रचार समिति, वर्धा" एह दिने हिंदी दिवस मनावे के प्रस्ताव रखलस आ एकरे बाद सन् 1953 से ई दिन हिंदी दिवस के रूप में मनावल जाला।

भारत के संबिधान के अनुच्छेद 343(1) ई लिखल बा कि संघ के राजभाषा (राजकीय काम-काज के भाषा, राष्ट्रभाषा नाहीं) हिंदी आ लिपि देवनागरी होखी आ अंक के रूप अंतर्राष्ट्रीय होखी। चूँकि, ई निर्णय 14 सितंबर के लिहल गइल रहल, हिंदी खातिर एह दिन के खास मानल जाला।

## इहो देखल जाय
* हिंदी भाषा
* विश्व हिंदी दिवस

## संदर्भ

## बाहरी कड़ी
* भारत के संबिधान सभा के परिचर्चा, १४ सितंबर १९४९ - भाग १,  
* भारत के संबिधान सभा के परिचर्चा, १४ सितंबर १९४९ - भाग २ 
* भारत के संबिधान सभा के परिचर्चा, १४ सितंबर १९४९ - भाग ३ 
* संविधान में हिंदी, लेखक-डॉ॰ लक्ष्मी मल्ल सिंघवी, कादम्बिनी से लिहल एक ठो लेख; (abhivyakti-hindi.org)। 

श्रेणी:हिंदी
श्रेणी:भारत में मनावल जाये वाला दिवस
श्रेणी:सितंबर के परब-तिहुआर
सुनीता विलियम्स

**सुनीता लिन विलियम्स** () या छोट पुकार नाँव **सुनी** (Suni), जनम नाँव **सुनीता पंड्या** (जनम 19 सितंबर, 1965) भारतीय पिता आ स्लोवेनियाई महतारी के संतान आ अमेरिकी अंतरिक्षयात्री आ अमेरिकी नौसेना के अफसर बाड़ी। सुनीता विलियम्स के नाँवे सात गो स्पेसवाक आ कुल 50 घंटा 40 मिनट के स्पेसवाक टाइम के रिकार्ड दर्ज बा जे महिला खातिर अभिन ले सभसे ढेर बाटे। सुनीता के ऍक्सपेडिशन 14 आ ऍक्सपेडिशन 15 अभियान में अंतर्राष्ट्रीय स्पेस सेंटर में सदस्य के रूप में चुनल गइल रहल; 2012 में ऊ ऍक्सपेडिशन 32 के फ्लाईट इंजीनियर रहली आ ऍक्सपेडिशन 33 के कमांडर रहली।

## संदर्भ

## बाहरी कड़ी
* नासा के वेबसाइट पर जीवनी

श्रेणी:1965 में जनम
श्रेणी:जियत लोग
श्रेणी:अमेरिकी अंतरिक्षयात्री
श्रेणी:महिला अंतरिक्षयात्री
श्रेणी:भारतीय अंतरिक्षयात्री
श्रेणी:पद्मभूषण सम्मानित
2017 उड़ी हमला

**2016 उड़ी हमला** भारतीय राज्य जम्मू काश्मीर में बारामुला जिला के उड़ी के नजदीक, 18 सितंबर 2016 के, इस्लामी हमलावर सभ द्वारा कइल एक ठो आतंकी हमला रहल। एह हमला के, भारत के रक्षा बल पर पिछला दू दसक के सभसे घातक हमला के रूप में पहिचानल गइल।

## हमला
18 सितंबर 2016 के सबेरे 05.30 बजे, चार गो हमलावर भारतीय सेना के ब्रिगेड मुख्यालय पर, जे लाइन ऑफ कंट्रोल के लगे, उड़ी के पास मौजूद रहल, घात लगा के हमला कई दिहलें। बतावल गइल कि ऊ लोग 3 मिनट के अंदर-अंदर 17 गो ग्रेनेड फेंकले जेवना से सैनिक लोग के कैम्प में लागल टेंट में आगि लाग गइल आ 13-14 जवान झुलस के मर गइल लोग। एकरा बाद गोलीबारी सुरू भइल जे अगिला छह घंटा चलल आ चारो हमलावर मारल गइलें आ 30 जवान घायल भइल लोग।
जिन्दा बचल हमलावर सभ के खोज में कॉम्बिंग ऑपेरशन जारी रहल।

ज्यादातर मारल गइल जवान 10 डोगरा आ 6 बिहार रेजिमेंट से रहलें

## प्रतिक्रिया
### भारत
परधान मंत्री नरेंद्र मोदी आ कैबिनेट के मंत्री लोग हमला के जोरदार निंदा कइल आ आपातकालीन बैठक बोलावल जेह में आगे के कार्यबाही के बारे में चर्चा कइल गइल।

### अन्य देस सभ
*  - फ्रांसीसी बिदेश मामिला आ इंटरनेशनल डेवलपमेंट के मंत्रालय आ बयान जारी कइल आ हमला के निंदा कइलस आ काश्मीर के बिबाद के शांतिपूर्ण तरीका से समाधान के आवाहन कइलस। "फ़्रांस सबसे मजबूततम शब्दन में भारत के काश्मीर क्षेत्र में सेना के कैम्प पर भइल 18 सितंबर के हमला के निंदा करत बाटे। 17 गो मारल गइल भारतीय सैनिक लोग के परिवार के प्रति शोकसंबेदना ब्यक्त करत बाटे। आतंकबाद के साथ संघर्ष में फ्रांस भारत के साथ खड़ा बाटे। फ्रांस हर देस के गोहरावत बाटे कि अपने क्षेत्र में सक्रिय या अपना क्षेत्र से दुसरा देश पर हमला करे वाला आतंकबादी समूह सभ के खिलाफ परभावशाली ढंग से लड़े। फ्रांस आपन वचनबद्धता दोहरावत बा कि काश्मीर क्षेत्र में समस्या के समाधान शांतिपूर्ण आ संरचनात्मक ढंग से होखे के चाहीं। "
*  - यूएई के बिदेस मंत्रालय एक ठो बयान जारी कइल, "हर तरह के आतंकवाद आ एकरे हर तरह के प्रकटीकरण के खिलाफ राष्ट्र के मजबूत स्टैंड के दोहरावत, आ भारत गणराज्य के साथ मजबूती से खड़ा बानी जा, आ आतंकबाद से लड़े आ एकरा के मेटावे खातिर उठावल जाए वाला हर कदम के हमनी के समर्थन बाटे।" 
*  – बिदेस सचिव बोरिस जॉनसन हमला के निंदा कइलेन, "भारतीय शासित काश्मीर में भइल आज सबेरे के आतंकी हमला के यूके निंदा करत बाटे। पीड़ित लोग आ उनुके परिवार आ मित्र लोग के प्रति हमनी के आपन गंभीरतम सम्बेदना ब्यक्त करत बानी। यूके हर तरह के आतंकवाद के निन्दा करत बा, आ आतंकबाद से लड़े आ (एह हमला के) तैयारी करे वाला लोग के सजा दियवावे में भारत के साथे कंधा-से-कंधा मिला के खड़ा बाटे।"
*  – स्टेट्स डिपार्टमेंट के प्रवक्ता जॉन किर्बाई कहलें, "भारतीय सेना के कश्मीर में अड्डा पर 18 सितंबर के आतंकी हमला के यूनाइटेड स्टेट्स कठोर निंदा करत बा। पीड़ित लोग आ उनुके परिवार के प्रति हमनी के शोक संबेदना भेजत बानी। यूनाइटेड स्टेट्स आतंकबाद से निपटे में भारत सरकार के साथे आपन मजबूत पार्टनरशिप के प्रति वचनबद्ध बाटे।"

## इहो देखल जाय
* List of Islamist terrorist attacks
* June 2013 Srinagar attack
* 2002 Kaluchak massacre

## संदर्भ

श्रेणी:काश्मीर बिबाद
श्रेणी:बारामुला जिला
उड़ी, जम्मू काश्मीर

**उड़ी** भारतीय राज्य जम्मू काश्मीर के बारामुला जिला में एक ठो कस्बा बाटे। ई झेलम नदी के किनारे पर बाटे आ श्रीनगर से लगभग 100 किलोमीटर के दूरी पर मौजूद बा।

## जनसंख्या
2001 के जनगणना के रपट के अनुसार, उड़ी के कुल जनसंख्या 4,00,900 रहल जेह में 53% पुरुष आ 47% महिला आबादी रहल। इस्लाम सभसे ब्यापक धर्म बाटे आ 95% लोग मुसलमान बा; बाकी में हिंदू, सिख आ ईसाई लोग बाटे। उड़ी के औसत साक्षरता दर 85% बा जे भारत के राष्ट्रिय औसत 76% से ढेर बाटे। पुरुष साक्षरता 90% आ महिला साक्षरता 76% बा। जनसंख्या के 40% हिस्सा 6 बरिस से कम उमिर के बाटे।

## 2016 उड़ी आतंकबादी हमला
18 सितंबर 2018 के, चार गो हमलावर, भारतीय सेना के एक ठो कैम्प पर हमला करि दिहलें।  एह में 17 गो जवानन के मौत भइल आ 19 घाही भइलेन। 

## संदर्भ

श्रेणी:जम्मू अउरी काश्मीर के शहर आ कस्बा
भारतीय मानक समय

**भारतीय मानक समय** () या **आइऍसटी** (IST) एक ठो समय हवे जे भारत आ श्री लंका में मानक समय के रूप में मानल जाला, आ एकर टाइम ऑफसेट यूटीसी+05:30 हवे। भारत में डेलाइट बचत समय (**DST**) या कौनों अन्य सीजनल बदलाव ना कइल जाला। मलेटरी आ एविएशन में आइएसटी के **E*** ("एको स्टार") के नाँव से पहिचानल जाला।

भारतीय मानक समय के गणना 82.58° पूर्ब देशांतर, जे शंकरगढ़ किला, मिर्जापुर () (उत्तर प्रदेश के मिर्जापुर जिला में मौजूद) से होला जे लगभग ओही रेखा पर बाटे जवना के संदर्भ देशांतर मानल जाला।

टीजेड डेटाबेस में एकरा के एशिया/कोलकाता के नाँव से पहिचानल जाला।

## इतिहास

1947 में आजादी से पहिले भारत में कई गो टाइम जोन आ समय प्रचलित रहे। आजादी के बाद भारत सरकार, पूरा देस खातिर एक ठो टाइम जोन निश्चित क दिहलस जवना के भारतीय मानक समय नाँव दिहल गइल। हालाँकि, एकरे बाद भी कलकत्ता आ बंबई आपन लोकल समय के,क्रमसे, 1948 आ 1955 ले इस्तेमाल कइलें। पहिले केंद्रीय बेधशाला मद्रास में स्थापित रहल, एकरा के इलाहाबाद जिला के शंकरगढ़ ले जाइल गइल ताकि ई UTC +5:30 से ज्यादा-से-ज्यादा नजदीक रहे।

भारत में डे'लाइट सेविंग टाइम के इस्तमाल ना होला, हालाँकि, कुछ समय खातिर ई ब्यवस्था के चीन जुद्ध (1962) आ दुनों भारत-पाक लड़ाई (1965) आ (1971) में लागू कइल गइल रहे।

## इहो देखल जाय
* भारत के भूगोल
* एशिया/कोलकाता - Tz database id.

## संदर्भ

## बाहरी कड़ी
* *National Physical Laboratory

श्रेणी:भारत
श्रेणी:भारत के भूगोल
भारत
बारामुला

**बारामुला** (ˌbærəˈmʊlə) (उर्दू;  कश्मीरी; , पंजाबी, पहाड़ी) भारतीय राज्य जम्मू काश्मीर के बारामुला जिला में मौजूद एक ठो शहर आ एह जिला के मुख्यालय बाटे। झेलम नदी के किनारे पर, जम्मू काश्मीर के राजधानी श्रीनगर के नीचे की ओर बसल शहर बाटे। एकर नाँव के उत्त्पत्ति *वाराहमूल* जे मानल जाले जेकर अरथ *वाराह* (सूअर) के *दांत* होला आ बिष्णु के वराह अवतार से जुड़ल बतावल जाला।

## संदर्भ

श्रेणी:जम्मू अउरी काश्मीर के शहर आ कस्बा
श्रेणी:जम्मू अउरी काश्मीर
श्रेणी:बारामुला जिला
चइत

**चइत** () हिंदू कलेंडर के एक ठो महीना बा। ई कई क्षेत्रन में साल के पहिला महीना हवे जे फागुन के बाद आ बइसाख के पहिले आवे ला।

काशी क्षेत्र में प्रचलन में बिक्रम संवत के अनुसार चइत के अँजोरिया (शुक्लपक्ष) से नया साल के सुरुआत होला। एह तरह से एह महीना के आधा हिस्सा पुरान साल में पड़ेला आ आधा नया साल में। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई मार्च-अप्रैल के महीना में पड़े ला।

भारतीय राष्ट्रीय पंचांग, जेवन सुरुज आधारित होला, में चइत पहिला महीना हवे आ ग्रेगोरियन कैलेंडर के 20/21 मार्च से एकर सुरुआत होले। नेपाल में प्रयुक्त कैलेंडर के हिसाब से ई साल के अंतिम महीना हवे। बंगाली कैलेंडर में भी ई आखिरी महीना होला।

## तिहुआर

### घाँटो
**घांटो** भोजपुरी संस्कृति के बड़ा निर्मल सहज अनुराग से सराबोर भइल भाई बहिन के त्यौहार ह। चइत सुदी एकादशी के दिन हर लड़की औरत नदी नहाये जाके नदी के पवित्र पांकी लेआवेला लोग। उहे माँटि-पांकी से बनेली 'कोइलर" "कोतवाल" आ "घांटो"। एकरा के सुखा के चिकन बनावन जाला ई सब अपना भाई के बधाई बहिन करेली अपना भाई के अमर होखे के गीत गावेली। यह अवसर के ई गीत बड़ा लोकप्रिय बा *"कवना बने रहलू ए कोइलर… कवना बने…."*।
फिर आवेला सतुआन के दिन वो दिन भाई लाठी ले के बगईचा में जाला लोग अ बहिन फांड में कोइलर ले के जाली अ आम के फेंड पर बिग देली फिर भाई कोइलर के खोज के लाठी से मार गिरावेले। ई संस्कृति भाई बहिन के बचपन के खेल नियन लागेला अ भाई बहिन के प्रेम बढ़ावेला। सतुआन के बिहान भइला बहिन फांड में घाँटों आ कोतवाल के ले के नदी किनार पर जईहे आ फांड में लेके नदी में बोर के भाई के आगे दे देदेवेली भाई एकरो के लाठी से पिटे ले पूरा गांव जुटला आ खुसी से ई त्यौहार मनावल जाला।

घांटो लोकगीतन के एको प्रकार हवे। एकरा के झलकुटिया चइता कहल जाला।

### नवरातर

बसंत के नवरातर चइत महीना के अंजोर में मनावल जाला आ एक्कम से नउमी ले चले ला। एकरा समापन रामनउमी के दिने होखे ला।

### रामनउमी

रामनउमी चाहे राम नवमी चइत महीना के प्रमुख तिहुआर हवे। एह दिन राम के जनम के दिन के रूप में मनावल जाला। ई चइत महीना के नवरातर के अंतिम दिन भी होला।

## इहो देखल जाय
* चैती
* चइता

## संदर्भ

श्रेणी:हिंदू कलेंडर के महीना
भादो

**भादो** () हिंदू कलेंडर के एक ठो महीना बा।

काशी क्षेत्र में प्रचलन में बिक्रम संवत के अनुसार भादो साल के छठवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई अगस्त/सितंबर के महीना में पड़े ला।

भारतीय राष्ट्रीय पंचांग, जेवन सुरुज आधारित होला, में भादो छठवाँ महीना हवे आ ग्रेगोरियन कैलेंडर के 23 अगस्त से एकर सुरुआत होले। नेपाल में प्रयुक्त कैलेंडर के हिसाब से ई साल के पाँचवाँ महीना हवे। बंगाली कैलेंडर में भी ई पाँचवाँ महीना होला।

## प्रमुख तिहुआर सभ
* सकट चौथ (अन्हार के चउथ)
* जन्माष्टिमी (अन्हार के अष्टिमी)

* तीज (अँजोर के तीज)
* गणेश चउथ (अँजोर के चउथ)
* ऋषिपंचिमी  (अँजोर के पंचिमी)
* अनत (अनंत चतुर्दर्शी, अँजोर के चतुर्दसी)

## संदर्भ

श्रेणी:हिंदू कलेंडर के महीना
सामा चकेवा

**सामा चकेवा (चाहे सामा चकवा भा चकवा चकईया)** भारत के बिहार राज्य आ एह से सटल नेपाल के एक ठो प्रमुख तेवहार हवे। ई तेवहार मिथिला क्षेत्र आ कुछ भोजपुरी क्षेत्र में मनावल जाला। भाई-बहिन के प्रेम के उत्सव के रूप में ई तेवहार कातिक महीना में छठ के अगिला दिन से सुरू हो के आठ दिन ले चले ला आ कातिक पुर्नवाँसी के खतम होला। साँझ बेरा औरत आ आ लड़की लोग सामा चकेवा के गीति गा के एह उत्सव के मनावे लीं आ एकरा के सामा चकेवा खेलल कहल जाला।

## तिथि
सामा-चकेवा के उत्सव कातिक के महीना में मनावल जाला। अंग्रेजी हिसाब से ई नवंबर के महीना में पड़े ला। 

कातिक के छठ, जेकरा के बिहार में डाला छठ कहल जाला, आ जे बिहार के एक ठो प्रमुख परब हवे, ओह के ठीक अगिला दिन से सामा-चकेबा के सुरुआत होला आ अगिला आठ दिन ले ई उत्सव चले ला। यानि, कातिक के सत्तिमी से ले के कातिक के पूर्णिमा ले।

## गीत
सामा-चकेबा के मुख्य चीज एह में गावल जाये वाला गीत हवे। लड़की आ मेहरारू लोग साँझ के बाद झुंड बना के सामा-चकेबा के गीति गावे लीं। ई गीत सभ भोजपुर आ मिथिला के संस्कृति के एक ठो महत्व वाला चीज बाड़।

## कथा
सामा चकेवा के कथा लोक प्रचलित हवे। कथा के अनुसार कृष्ण भगवान के एक ठो लइकी श्यामा (सामा) रहली। सामा के जंगल से परेम रहल आ उहाँ के चिरई-चुरुंग आ पेड़ पौधा सभ के साथे खेले में उनुके बहुत आनंद रहल। भोरे भोर ऊ जंगल के ओर निकलि जाय आ साँझ के बेर घरे आवे। 

एह बात के ले के केहू उनुके बाबू जी के मन में संका डाल दिहल आ उनुके बाबू नराज हो के सराप दे दिहलें की जा तू चिरई हो जा।

एह बात के पता जब सामा के भाई चकेबा के पड़ल त उनुके बहुत दुःख भइल आ ऊ ई निश्चय कर लिहलें की हम सामा के वापिस उनुके रूप में ले आइब। चकेबा अपना बहिन के चिरई से वापिस लड़की के रूप में ले आवे खातिर तप करे लगलें।

अंत में चकेवा के तप से खुस हो के भगवान के सामा के वापिस अपने मानुस रूप में लवटावे के परल।

## संदर्भ

श्रेणी:बिहार के संस्कृति
श्रेणी:मिथिला के संस्कृति
श्रेणी:बिहार के तिहुआर
श्रेणी:मिथिला के तिहुआर
श्रेणी:हिंदू तिहुआर
खुसरू मिर्जा

**खुसरू मिर्जा** मुगल बादशाह जहाँगीर के सभसे बड़ लड़िका रहलें।

श्रेणी:मुगल बंस
बाबर

**बाबर** (फारसी में अरथ *शेर*) या मूल नाँव **ज़हीर-उद्दीन मुहम्मद** मध्य एशिया के एक ठो आक्रमणकारी आ लड़ाका रहलें जे भारतीय उपमहादीप में मुगल साम्राज्य के स्थापना कइलेन। ऊ पिता के ओर से तैमूरलंग के बंसज आ महतारी के ओर से चंगेज खान के बंसज रहलें। बाबर के बाद उनके लड़िका हुमायूँ गद्दी पर बइठलें।

श्रेणी:मुगल बंस
श्रेणी:मुगल साम्राज्य
हुमायूँ

**मिर्जा नसीरुद्दीन बेग मुहम्मद खान** या **नसीरुद्दीन मुहम्मद हुमायूँ** या **हुमायूँ** मुगल साम्राज्य के दूसरा बादशाह रहलें। हुमायूँ ओह इलाका पर शासन कइलेन जेवन आज के समय में अफगानिस्तान, पकिस्तान आ उत्तरी भारत के बाटे। उनके मौत के समय मुगल साम्राज्य लगभग दस लाख बर्ग किलोमीटर के इलाका पर फइल चुकल रहल।

हुमायूँ बाबर के लड़िका रहलें आ बाबर के मौत के बाद सन् 1530 ई॰ में 23 बरिस के उमिर में गद्दी पर बइठलें। एकरा कुछ समय बाद सत्ता उनुके हाथ से निकल गइल, हालाँकि, कुछे समय के बाद फारस के सफदवी साम्राज्य के मदद से ऊ आपन राज फिर हासिल करि लिहलें।

सन् 1556 में, हुमायूँ के मौत अपना लाइब्रेरी के सीढ़ी से उतरत घरी गिर जाए से कनपटी पर लागल चोट से भइल। उनुके बाद मुगल सत्ता पर हेमू के आक्रमण भइल आ हुमायूँ के बेटा अकबर के भाग जाये के पड़ल आ अकबर के पंजाब के कलनौर में बादशाह घोषित कइल गइल।

श्रेणी:मुगल बंस
श्रेणी:मुगल साम्राज्य
अकबर

**अबुल फतह जलालुद्दीन मुहम्मद अकबर** या **अकबर** मुगल बादशाह रहलें। अकबर मुगल बंस के तीसरा आ सभसे प्रभावशाली बादशाह लोग में से एक रहलें जिनके बाद में अकबरे-आज़म के नाँव से जानल गइल। अकबर सन् 1556 से अपना मौत ले मुगल सम्राट रहलें।

## नोट


## संदर्भ

श्रेणी:मुगल बंस
श्रेणी:मुगल साम्राज्य
जहाँगीर

**मिर्जा नूरुद्दीन बेग मुहम्मद खान सलीम** जिनके उनुके शाही नाँव **जहाँगीर** से जानल जाला, चउथा मुगल बादशाह रहलें आ सन् 1605 ई से 1627 ले शासन कइलेन। जहाँगीर अकबर के लड़िका आ उत्तराधिकारी रहलें आ उनुके बाद शाहजहाँ मुगल राज के गद्दी पर आसीन भइलेन।

श्रेणी:मुगल बंस
श्रेणी:मुगल साम्राज्य
शहरयार (मुगल राजकुमार)

**शहरयार (मुगल बादशाह)** एक ठो मुगल बादशाह रहलें।

श्रेणी:मुगल बंस
श्रेणी:मुगल साम्राज्य
औरंगजेब

**मुही-उद-दीन मुहम्मद** (3 नवंबर 1618 – 3 मार्च 1707) जिनके **औरंगजेब** के नाँव से भा जनता के दिहल नाँव **आलमगीर** (बिस्व बिजेता) के रूप में जानल जाला छठवाँ आ अंतिम परभावशाली मुगल बादशाह रहलें। इनकर शासन 1658 से 1707 में इनका मउअत ले कुल 49 बरिस चलल।

औरंगज़ेब के बिस्तारबादी राजा के रूप में जानल जाला आ इनके समय में मुग़ल साम्राज्य अपना सभसे अधिकतम बिस्तार वाल रहल जब लगभग पूरा भारतीय उपमहादीप पर इनके शासन रहे। इनके जिनगी में दक्खिन ओर लगभग 40 लाख वर्ग किलोमीटर क्षेत्र पर राज्य के बिस्तार भइल आ एक समय में कुल 158 मिलियन (15 करोड़ अस्सी लाख) लोगन पर इनके शासन रहल। ओह समय मुग़ल राज (तत्कालीन भारत) चीन के पाछे छोड़ दिहले रहे आ दुनिया के सभसे बड़ अर्थबेवस्था बन गइल रहल; दुनिया के कुल जीडीपी के चउथाई हिस्सा भारत के रहल।

## संदर्भ

श्रेणी:मुगल बंस
श्रेणी:मुगल साम्राज्य